钦定古今图书集成/明伦汇编/闺媛典/第057卷 > 陈思诗妻刘氏
## 钦定古今图书集成/明伦汇编/闺媛典/第057卷 > 陈思诗妻刘氏

按《衡州府志》：“刘氏，名顺贞，安仁陈思诗妻，美姿容。正
德丁丑，猺贼攻县，被执，将污之。氏引颈向刃曰：‘宁死，
不汝辱’。贼怒，置薪两袖中，发火裂肤，越七日死。”

===尹文光妻刘氏===按《衡州府志》：“刘氏，酃县人。年十八，归尹文光。正德辛
未，寇至，居民尽走，刘侍姑病，匿山泽中，为贼所执，欲
污之，不从，贼以刃加其颈，刘厉声曰：‘斫即斫，我岂为
汝胁耶’？贼怒，杀之。”